楊武 (明朝)

楊武（），字宗文，號北山，陝西鳳翔府岐山縣人，軍籍，明朝政治人物。

 生平 
弘治二年（1489年）己酉科陝西鄉試第三十一名，弘治九年（1496年）丙辰科進士。授山東淄川知縣，十六年九月實授浙江道監察御史，十八年清理河南军务及查盘军器，正德二年回朝，刷卷京畿道，三年（1508年）出按順天，以劉瑾同鄉之故，四年升大理寺左寺丞《明武宗毅皇帝實錄·卷之四十五》：正德三年十二月丙子 升禮部郎中劉挺為光祿寺少卿，監察御史楊武、甯杲俱為大理寺左寺丞。武，瑾鄉人。杲以憸邪進。，奉命勘视大同边务。正德五年超升都察院左佥都御史、巡抚宣府地方。正德五年（1510年）八月，科道彈劾劉瑾同黨，楊武被革職為民《大明武宗毅皇帝實錄·卷之六十六》：正德五年八月辛丑 科道等官複自劾不職因劾內外官為瑾奸黨者二十六人：大學士曹元。吏部尚書張彩，戶部尚書劉璣，兵部右侍郎陳震，南京禮部尚書朱恩，都御史魏訥、楊武、劉聰、徐以貞，翰林院修撰康海，侍讀焦黃中，編修劉仁，大理寺少卿董恬，南京太常寺少卿劉介，去任司務孫聰，都給事中李憲，捕盜御史薛鳳鳴，員外郎改御史朱袞，河南僉事白思誠，參議王欽，掌真定府事參政楊儀，順慶知府莊襗，徽州知府柯英，杭州知府楊孟英，吏部郎中王九思、王納誨，請明正其罪，或賜罷黜。得旨：瑾引用憸邪，布列中外，或交通賄賂，或憑藉權勢，或阿意奉行盜竊名器圖利害人，致傷國體，法當重治，但以連及者眾姑分別等第處之。彩已逮問；元、劉聰、震、憲、海、恬、襗、訥、武、鳳鳴、孫聰、儀、思誠、恩、英、欽、介、孟瑛、黃中、仁俱黜為民；以貞、袞、九思、納誨降二級，調外任；璣已致仕，已之；新升僉都御史蕭選，阿奉超遷，革其升職，並翰林院傳奉檢討、庶吉士者，俱對品調外任。文武官為瑾挾私廢黜者非一，吏部訪其才可用者以聞。各科道官以言為職，乃不能預發瑾奸，既引咎，姑宥之。於是以貞降鳳翔府同知；選，郿縣知縣；九思，壽州同知；納誨，易州同知；袞，新昌縣丞；其與黃中同傳奉為檢討者為胡纘宗調嘉定州判官，與仁同傳奉為庶吉士者為編修邵銳、黃芳，主事李志學、韓守愚亦俱調外，芳寧國府推官，志學真定府通判，守愚濟南府通判，銳以丁憂令俟服闋調用。。嘉靖十一年卒，年六十九。

 家族 
曾祖楊俊，百戶；祖父楊忠；父楊禮（1421年-1481年），字節之，號敬菴李孟暘撰《敕赠文林郎监察御史敬庵杨公合葬墓志铭》 ；前母龐氏，前母白氏，母羽氏（1431年-1477年）。永感下。兄杨全、杨玘。

参考文献
王九思《都察院左佥都御史北山楊公武墓誌銘》

Category:明朝河南道監察御史
Category:明朝大理寺丞
Wu
Category:岐山人
Category:軍籍進士
Category:弘治二年己酉科陝西鄉試舉人
Category:明朝淄川縣知縣
Category:明朝宣府巡抚